Wani Syaz

Wani Syaz (lahir Nursyazwani binti Selamat; 6 Jun 1997) merupakan seorang penyanyi, pelakon, dan komposer Malaysia. Beliau terkenal dengan sejumlah lagu-lagu hitsnya seperti "I Cinta Jer", "Lepaskan", "Pendusta Cinta", "Alhamdulillah", "Sinar Terindah" dan "Kembalilah".

Kerjaya
Wani Syaz mula menunjukkan bakatnya dalam bidang muzik semasa sekolah rendah dengan aktif menyertai pertandingan nasyid, kugiran sekolah dan juga pertandingan tilawah al-Quran. Di awal penglibatannya dalam bidang muzik, beliau dikenali secara mononim sebagai Wani.

Pada tahun 2014, Wani telah menandatangani kontrak rakaman di bawah syarikat rakaman FMC Music (Fantasia Music City). Di bawah FMC, beliau merakamkan single pertamanya, "I Cinta Jer" yang digubah sendiri olehnya dengan mendapat sentuhan susunan muzik daripada AG Coco.

Wani kemudian muncul bersama single keduanya, "Lepaskan" dengan menampilkan duet bersama Juzzthin, setahun berikutnya. Beliau meneruskan kolaborasinya bersama Juzzthin menerusi dua lagi lagu - "Alhamdulillah" (2016) dan "Aku Selalu Setia" (2017). 

Pada tahun 2017, beliau menjadi salah seorang peserta Gema Gegar Vaganza musim pertama. Bagaimanapun, beliau gagal mara ke konsert minggu seterusnya apabila menjadi peserta keempat yang tersingkir di konsert minggu kelima.

Pada Julai 2018, Wani muncul bersama lagu "Pendusta Cinta" yang menampilkan W.A.R.I.S. Menerusi lagu ini, beliau turut mengembangkan bakatnya sebagai komposer dan penulis lirik bersama. Muzik videonya pula mencatat 24 juta tontonan di YouTube dalam tempoh setahun. Pada Oktober, beliau menjenamakan dirinya sendiri sebagai Wani Syaz bagi mengelak kekeliruan dengan Wany Hasrita dan Wani Kayrie.

Pada tahun 2019, beliau muncul dengan sebuah lagu Raya bertajuk "Menanti di Aidilfitri" menampilkan kolaborasi bersama Muna Shahirah, Wany Hasrita dan Wan Azlyn. Sebuah muzik video yang turut dibintangi oleh Azhan Rani telah diterbitkan bagi mempromosikan single ini. Selain itu, Wani turut muncul dengan dua lagi single, "Sinar Terindah" yang menampilkan duet bersama Wany dan single solo, "Gemala". EP sulungnya, Alhamdulillah dikeluarkan pada tahun yang sama dengan memuatkan 6 lagu.

Kolaborasi beliau bersama W.A.R.I.S. diteruskan dengan pelancaran single "Habibi" yang berkonsepkan genre padang pasir dengan sentuhan moden. Ia dikeluarkan pada 16 November 2020.

Wani Syaz juga berjinak-jinak dalam bidang lakonan apabila muncul sebagai kameo untuk filem Siapa Tutup Lampu? (2021) yang dibintangi oleh Azizul Ammar, Uyaina Arshad dan Naim Daniel.

Pada 20 Januari 2022, Wani sekali lagi berkolaborasi bersama Wany Hasrita menerusi lagu duet "Sang Purnama". Lagu ciptaan Sang Hitam, Mas Dewangga dan Aden King, manakala liriknya ditulis oleh Sang Hitam ini diilhamkan dari kisah percintaan Adam dan Hawa.

Bakat
Selain menyanyi, Wani juga mempunyai bakat mencipta lagu dan bermain alat muzik.

Kehidupan peribadi
Wani dilahirkan dan dibesarkan di Batu Pahat, Johor dan merupakan anak bongsu daripada dua beradik. Ibunya, Rohanisah Hassan Basri, merupakan seorang guru agama.

Di luar kerjaya muzik, beliau turut aktif berniaga dengan mengusahakan restoran Beezer Box milik keluarganya di kampung halamannya. Wani menyifatkan dirinya sebagai seorang yang bersikap introvert.

Diskografi

EP
 Tajuk Butiran album Alhamdulillah Dikeluarkan: 2019
 Label: FMC Music
 Format: CD, muat turun digital

Single
 Tajuk Tahun "I Cinta Jer" 2014 "Lepaskanlah" (duet bersama Juzzthin) 2015 "Alhamdulillah" (duet bersama Juzzthin) 2016 "Kembalilah" (duet bersama Juzzthin) 2017 "Aku Selalu Setia"  "Pendusta Cinta" (duet bersama W.A.R.I.S) 2018 "Sinar Terindah" (duet bersama Wany Hasrita) 2019 "Gemala"  "Menanti Di Aidilfitri" (duet bersama Wany Hasrita, Muna Shahirah & Wan Azlyn) "Habibi" (duet bersama W.A.R.I.S) 2020 "Sang Purnama" (duet bersama Wany Hasrita) 2022 "Terpaling di Hari Raya" (bersama Tajul Ariff, Afieq Shazwan, Muna Shahirah, Tuah Adzmi & Wany Hasrita) 2023 "Wira Raya" (bersama Muna Shahirah & Wani Hasrita) "Sakitnya Penantian" (bersama Wani Hasrita)

Filemografi

 Filem 
 Tahun Tajuk Watak Catatan 2021 Siapa Tutup Lampu? Dirinya sendiri Penampilan kameo

Anugerah dan pencalonan
 Tahun Anugerah  Kategori Penerima/Karya tercalon Keputusan 2018 ERA Digital Muzik Awards 2018 Penyanyi Paling Lit di Media Sosial Dirinya sendiri  Penyanyi Kolaborasi Terbaik "Pendusta Cinta" (bersama W.A.R.I.S)  2019 Anugerah MeleTOP Era 2019 Grup/Duo MeleTOP Dirinya sendiri (bersama W.A.R.I.S)  2022 Anugerah Industri Muzik ke-23 Lagu Pop Etnik terbaik "Sang Purnama" (duet bersama Wany Hasrita)  

Rujukan

Pautan luar


 Wani Syaz di YouTube

Kategori:Kelahiran 1997
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Johor
Kategori:Pelakon wanita Malaysia
Kategori:Penyanyi wanita Malaysia
Kategori:Penggubah lagu Malaysia
Kategori:Penulis lirik Malaysia
Kategori:Penerbit rakaman Malaysia
Kategori:Penyanyi berbahasa Melayu
Kategori:Peserta Gema Gegar Vaganza